નવી દિલ્હી: ઓટોમોબાઇલ કંપનીઓને મોટો ઝટકો આપતાં સુપ્રીમ કોર્ટે એક એપ્રિલથી BS-III વાહનોના વેંચાણ પર પ્રતિબંધ લગાવવાનો આદેશ આપી દીધો છે. કોર્ટનો નિર્ણય એ અરજી પર આવ્યો છે જેમાં 31 માર્ચ બાદ આવા વાહનો વેચવા પર લાગેલી રોકને પડકાર ફેંકવામાં આવ્યો હતો. સુપ્રીમ કોર્ટે સ્પષ્ટ પણે જણાવ્યું કે લોકોના સ્વાસ્થ્ય, ઓટોમોબાઇલ કંપનીઓના ફાયદા કરતાં વધારે જરૂરી છે. સાથે કોર્ટે જણાવ્યું કે પ્રદૂષણ ફેલાવતાં વાહનોને રસ્તા પર આવવાની પરવાનગી આપવામા આવશે નહીં.